CELEX: 62019CA0799
Language: hu
Date: 2020-11-25 00:00:00
Title: C-799/19. sz. ügy: A Bíróság (nyolcadik tanács) 2020. november 25-i ítélete (az Okresný súd Košice I [Szlovákia] előzetes döntéshozatal iránti kérelme) – NI, OJ, PK kontra Sociálna poisťovňa (Előzetes döntéshozatal – Szociálpolitika – 2008/94/EK irányelv – 2. és 3. cikk – A munkavállalók védelme a munkáltató fizetésképtelensége esetén – A „munkavállalók fennálló követelései” és „a munkáltató fizetésképtelensége” fogalma – Munkahelyi baleset – A munkavállaló halála – A nem vagyoni kár megtérítése – A követelés behajtása a munkáltatónál – Lehetetlenség – Garanciaintézet)

2021.2.1.   
            
            
               HU
            
            
               Az Európai Unió Hivatalos Lapja
            
            
               C 35/17
            
         
      A Bíróság (nyolcadik tanács) 2020. november 25-i ítélete (az Okresný súd Košice I [Szlovákia] előzetes döntéshozatal iránti kérelme) – NI, OJ, PK kontra Sociálna poisťovňa
      (C-799/19. sz. ügy) (1)
      
      (Előzetes döntéshozatal - Szociálpolitika - 2008/94/EK irányelv - 2. és 3. cikk - A munkavállalók védelme a munkáltató fizetésképtelensége esetén - A „munkavállalók fennálló követelései” és „a munkáltató fizetésképtelensége” fogalma - Munkahelyi baleset - A munkavállaló halála - A nem vagyoni kár megtérítése - A követelés behajtása a munkáltatónál - Lehetetlenség - Garanciaintézet)
      (2021/C 35/22)
      Az eljárás nyelve: szlovák
      
         A kérdést előterjesztő bíróság
      
      Okresný súd Košice I
      
         Az alapeljárás felei
      
      
         Felperesek: NI, OJ, PK
      
         Alperes: Sociálna poisťovňa
      
         Rendelkező rész
      
      
                  1)
               
               
                  A munkáltató fizetésképtelensége esetén a munkavállalók védelméről szóló, 2008. október 22-i 2008/94/EK európai parlamenti és tanácsi irányelv 2. cikkének (1) bekezdését akként kell értelmezni, hogy egy munkáltató nem tekinthető „fizetésképtelennek”, amennyiben vele szemben bírósági határozat által elismert kártérítéshez való jog címén végrehajtási eljárás megindítását kérték, de a követelést a végrehajtási eljárás keretében e munkáltató tényleges fizetésképtelensége folytán behajthatatlannak nyilvánították. A kérdést előterjesztő bíróságnak mindazonáltal meg kell vizsgálnia, hogy az érintett tagállam, ezen irányelv 2. cikkének (4) bekezdésével összhangban, úgy határozott-e, hogy a munkavállalók ezen irányelv által előírt védelmét kiterjeszti a fizetésképtelenség ezen esetére is, amelyet az e 2. cikk (1) bekezdésében említett eljárásoktól eltérő, a nemzeti jog rendelkezései szerinti eljárásokkal állapít meg.
               
            
                  2)
               
               
                  A 2008/94/EK irányelv 1. cikkének (1) bekezdését és 3. cikkét akként kell értelmezni, hogy a munkavállaló munkahelyi baleset miatt bekövetkezett halálából eredő nem vagyoni kár címén a túlélő hozzátartozókat a munkáltató részéről megillető kártérítés kizárólag akkor tekinthető ezen irányelv 1. cikkének (1) bekezdése értelmében „a munkavállalók munkaszerződésből vagy munkaviszonyokból származó, fennálló követelésének”, ha az a „díjazásnak” a nemzeti jog által pontosított fogalmába tartozik, amit a nemzeti bíróságnak kell meghatároznia.
               
            
         (1)  HL C 19., 2020.1.20.